钦定古今图书集成/明伦汇编/氏族典/第284卷 > 黄辅国
## 钦定古今图书集成/明伦汇编/氏族典/第284卷 > 黄辅国

按《浦城县志》：“辅国字应图，辙之子。元丰八年进士，任
青州司理，调浮梁县主簿。以枢密章楶奏，辟为南海
令，改宣德郎，知高邮县。帅漕特荐授枢密院编修官，
除右正言，累迁右司谏，知无不言。上留意学校，辅国
建议令诸州县皆置学。除起居舍人，命阅元祐以来
臣僚章奏，籍为奸党。辅国不奉诏，遂改中书舍人，直”
学士院，寻出知袁州、江宁府，落职，知光州。大观初，知
福、泉二州，后以给事中召。辅国已卒，追赠大中大夫。